Odense Adresse-Contoirs Efterretninger, 1846-05-16
Landhuusholdningselskabets Aarsberetning. (Forts, see Torsdagsavisen!) Hs. Majestæt har fremdeles understøttet Selskabets Bestræbelser til Engvandingsvæsenets Fremme ved dertil under 20 Decbr. 1844 at bevilge Selskabet et Tilskud af 1300 Rbd. aarlig i 3 Aar af Finantskassen, det samme Beløb, som tidligere i nogle mindre Summer var temporairt blevet derfra udbetalt indtil Slutningen af 1844, tildeels til andre under Selskabets Ressort henhørende Gjenstande, saasom til Amtsbeskrivelsers Udgivelse og til Præmie pløininger, hvortil intet Pengebidrag længere behøvedes. Selskabet har derved seet sig istand til, atter i afvigte Aar at bevilge Reiseunderstøttelser nærmest med Hensyn paa Engvandingen. Desuden nyder Landmaaler Ferslew, saavelsom de andre Engmestere, der have Lærlinger, i den Anledning en Godtgjørelse, navnlig for at give disse nogen theoretisk Veiledning om Vinteren og for imidlertid at skaffe dem Kost og Logis. De flinkeste Lærlinger ere af Selskabet understøttede fornemmelig til Nivelleer-Jnstrumenters Anskaffelse. Jøvrigt vil Selskabet efter Evne bestræbe sig for at forhielpe enkelt Mand eller flere Lodseiere i en Commune - forsaavidt de dertil ere trængende - til den fornødne Bistand med Raad og Daad i den omhandlede Sag, og det vil derfor være Selskabet kjært at komme til Kundskab om, hvor de locale Forhold maatte antages at være ret indbydende for mindre Vandingsanlæg. Saadant vidstes blandt andet at være Tilfældet i Karup Sogn (Viborg Amt), hvor adskillige Bønder alt i en Række af Aar have viist særdeles Virksomhed for at benytte de flere Vandløb der paa Stedet til Forbedring af de egentlige Jorder. Uden Hjelp af egentlige Nivelleer-Apparater og uden nogen Sagkyndigs Veiledning er det lykkedes dem at opnaae meget gunstige Resultater, idet et betydeligt Areal af raae Jorder er her ved det rindende Vand, som endog er bragt op over tildeels høilændede Strækninger, indvundet til nyttig Anvendelse som Ager eller Eng. Jmidlertid fremgik af en Lokalundersøgelse, som Selskabet i 1844 lod foretage ved Engmester Feddersen, at meget endnu paa dette Sted stod tilbage at udføre i Henseende til en planmæssigere Bevanding; hvorfor han efter Selskabets Foranstaltning og med dets Understøttelse samt efter foregaaende Raadførsel med en agtet og for Sagen, interesseret Embedsmand paa Stedet, Etatsraad Herredsfoged Holm, har i sidste Sommer, tilligemed en privat Engvandingselev været flere af Sognets Beboere, behjelpelig til en bedre Behandling af deres Enge og disses hensigtsmæssigere Vanding. - Jfølge Etatsraad Holms Jndberetning til Selskabet har han ved eget Eftersyn overbeviist sig om, at de Anlæg, som ved denne Leilighed ere blevne udførte, kunne blandt andet tjene Beboerne til Mønster paa hvormeget hurtigere og sikkrere, end efter deres hidtil brugte Methode, de ville være istand til at bringe Vandet op over de høieste Punkter, saa at det derfra kan overrisle et større Terrain; hvorhos tilføies, at Man ved disse Mønsteranlæg har bestræbt sig for at lægge en Simpelhed i Fremgangsmaaden, som strax maatte gjøre deres Fortrin øiensynlig for Beboerne, der ved deres lange foregaaende egen Erfaring vare vel forberedte til at opfatte enhver ikke alt for kunstig Regel for Engvandinger; - tillige udførtes Arbeiderne saaledes, at de derved vundne Resultater ikke kunne tilintetgjøres eller lide væsentlig Skaar ved en maadeholden Benyttelse til Græsning af de bearbeidede Steder, ligesom Man hidtil pleiede at anvende dertil de overrislede Strækninger formedelst den ringe Græsgang, som de sandige og tørre Agermarker frembyde. - Etatsraad Holm havde ogsaa den Tilfredsstillelse at erfare Bøndernes Paaskjønnelse af den Nytte de allerede have havt af den dem saaledes ydede veiledende Bistand, hvilken flere andre af Beboerne ogsaa ønske at erholde adAare. - Et Bidrag af 100 Rbd. bevilges Ringkjøbing Amts landvekonomiske Selskab for at fremme Vandingsanlæg hos mindre formuende Bønder. - Sognefoged Niels Christiansen i Nørre-Vium (samme Amt), som alt har viist sig meget virksom for Engvanding, udbetaltes gjennem nysnævnte Selskab et Forskud af 50 Rbd. til hans derhen sigtende Arbeiders Fortsættelse. - Deels en foreløbig Undersøge af de større Aaløb, navnlig i Jylland, med Hensyn til at udfinde de Steder, hvor Vandingsanlæg, især af større Betydenhed, kunne med Sandsynlighed forventes at vorde ret lønnende, deels den dernæst fornødne Nivellering af de saaledes udfundne Terrains, hører iblandt de til dette Anliggendes yderligere Befordring nødvendige indledende Foretagender, som fortjene at fremhielpes; men Landhuusholdningsselskabets pekuntaire Kræfter tillade det ikke at bringe noget klækkeligt Offer for deslige meere omfattende Foranstaltninger. - Efter hvad Man har erfaret, have de landvekonomiske Selskaber i Randers og Ringkjøbing Amter. paatænkt at rette deres Bestræbelser ogsaa paa dette vigtige Øiemeds Fremme, forsaavidt de dertil sonødne Midler kunne erholdes til Raadighed. Odense. (Meddeelt.) Jfølge Programmet til danske Landmænds 2den Forsamling i Odense den 25-29 Mai vil Modtagelsesbureauet være paa Postgaarden; Forsamlingstedet til Plenarmøderne paa Raadhuussalen (Damer kunne faae Adgangskort til Orchesterlokalet); Heste- og Dyrskuet bliver paa Markedspladsen udenfor Vesterport; Udstillingen af Jndustrieprodukter og Agerdyrkningsredskaber i Hr. Capitain Hirschfeldts Gaard; Kjøretoure ville, ifølge Jndbydelse af vedkommende Eiere Kammerherre Benzon, Commandeur de Falsen og Baron Holsten, foretages til Christiansdal, Søbysøgaard og Langensøe; den af Dhrr. Musikdirecteur Hausen og Organist Fr. Foersom bebudede Kirkeconcert bliver i St. Knuds Kirke, saavel Klubben som Læseforeningen have aabnet deres Lokaler for Medlemmerne i Forsamlingen; Kunstforeningen vil i Gymnaste=Lokalet foranstalte en Udstilling af Kunstgjenstande, hvortil der velvilligst er indrømmet Forsamlingens Medlemmer Adgang i alle de Dage Forsamlingen varer; angaaende Beværtning, da har Bestyrelsen draget Omsorg for, at denne finder Sted Mandag Middag Kl. 12 1/2 og de øvrige Dage Kl. 2. paa følgende Steder; paa Klubben, paa Postgaarden, hos Gjæstgiverne Strøm, Larsen, Nielsen, hos Mad. Bardram i Skuespilhuset og hos Hr. Rasmussen ligefor Provstegaarden, hvor Betalingen for 4 Retter Mad. og Kaffe af Vedkommende er betinget til 1 Rbd. pro persona, og for Bordviin (Margaux) 4 Mk. 8 s. pr. Boutl., andre Vine efter Kort; der, hvor Bestyrelsen har draget Omsorg for Logis, er ogsaa betinget Kaffe eller Thee med Brød om Morgenen, Aftensmad vil kunne erholdes paa de samme Steder som om Middagen, men portionsviis og ikke ved sluttet Bord, hver Aften vil det Langeske Skuespiller-Selskab give Forestillinger; hver Dag ere Meyers Panoramaer tilskue. Saaledes vil Tiden, 25-29 Mai, blive fordeelt paa følgende Maade: Mandag, Formiddag fra Kl. 9 Plenarmøde, som aabnes med Taler; Middag Kl. 12 1/2, for at de foran omtalte Kjøretoure kunne begynde præcise Kl. 2 1/2 Efterm.; Aften Kl. 7 1/2 Skuespil. Tirsdag, Form. Kl. 79. Agerbrug; Kl. 9-11 Qvægavl; Kl. 111 almindelige Spørgsmaale; Middag Kl. 2; Eftermiddag fra Kl. 3 Heste-Skue med Uddeeling af Præmier; Kl. 5 Kirke Concert; Aften Kl. 7 1/2 Skuespil. Onsdag, Formiddag fra Kl. 7 til 1 Forsamling som Tirsdag; Middag Kl. 2; Efterm. Kl. 3 Dyrskue med Præmie=Uddeling: Aften Kl. 7 1/2 Forsamling i Fruens Bøge (naar Veiret tillader det, eller Torsdag Aften Kl. 7 12), samt Forestilling i Theatret. Torsdag, Formiddag fra Kl. 7 til 1 Forsamling; Middag Kl. 2; Eftermiddag Kl. 4 Bortlodning af Jndustri-Udstillingens Præmie=Gjenstande: Aften Kl. 7 1/2 Skuespil. Fredag, Formiddag Kl. 7 til 1. Forsamling; Middag Kl. 2: Afskedsdiner in pleno paa Raadhuussalen, saafremt dette maatte blive et almindeligt Ønske. (Diligencepost.) Jfølge Breve fra Jsland, fra Begyndelsen af April Maaned havde Udbruddet af Hekla dengang været standset i omtrent 14 Dage; Fiskeriet var meget heldigt.